[{"text_idx": "#000000", "text": "Malferma alvoko \u2013 TEJO-estraranoj 2021/22"}, {"text_idx": "#000001", "text": "La Elekta Komisiono de TEJO serc\u0302as kandidatojn por la Estraro de TEJO, por oficperiodo ekde la 1-a de septembro 2021 g\u0302is la 31-a de au\u0306gusto 2022. La Estraro estas la c\u0302efa plenuma instanco de TEJO."}, {"text_idx": "#000002", "text": "Ordinare, novaj estraranoj estas elektitaj okaze de la c\u0302efa kunveno de la Komitato kiu c\u0302i-jare okazos rete, dum julio au\u0306 au\u0306gusto."}, {"text_idx": "#000003", "text": "Kandidato por ig\u0302i estrarano de TEJO devas esti individua membro de TEJO en 2021 kaj esti naskig\u0302inta inter la 1-a de septembro 1986 kaj la 13-a de julio 2003."}, {"text_idx": "#000004", "text": "Aliaj dezirindaj ecoj de kandidato estas sperto en gvidado de volontula organizo, sperto en la Esperanto-movado, kapablo reagi al urg\u0302aj situacioj, bonaj interkulturaj kaj interhomaj kapabloj, laboremo kaj fleksebleco."}, {"text_idx": "#000005", "text": "Por tau\u0306ge plenumi siajn funkciojn oni antau\u0306vidas averag\u0302an tempodisponon je 15 horojn semajne por la ofichavantoj kaj 10 horojn semajne por la senoficaj estraranoj, kun minimuma disponeblo je 5 horoj semajne. La Estraro kunsidas rete minimume du fojojn monate, kaj lau\u0306necese kun semajna ritmo. Aldone, la estraranoj partoprenu la kunsidojn de sia(j) fako(j) kaj prefere disponeblu semajnfine kelkfoje jare por plurtagaj (retaj au\u0306 c\u0302eestaj) EstrarKunsidoj kaj KomitatKunsidoj."}, {"text_idx": "#000007", "text": "C\u0302iu estrarano povas havi unu au\u0306 plurajn estrarajn fakojn. La nunaj fakoj estas la jenaj:"}, {"text_idx": "#000010", "text": "Por kandidatig\u0302i, sendu mesag\u0302on al g\u0302is la 30-a de junio 2021 kun viaj vivresumo, motivig\u0302a letero kaj klara eksplicita indiko pri la fakoj kaj la oficoj kiujn la kandidato pretus transpreni en la Estraro."}]